CPH ซิลลิ่ง! นลท.เก็ง “พีอี” 4 เท่า – ราคาต่ำบุ๊ก
CPH ซิลลิ่ง! นลท.เก็งกำไรจากค่า P/E เพียง 4.56 เท่า ฟาก P/BV ที่ 0.61 เท่า พร้อมราคาต่ำบุ๊กแวลู่ ขณะที่ไตรมาส 1/65 ฟื้นตัวพลิกมีกำไร 48 ลบ.
CPH ชิลลิ่ง! นลท.เก็งกำไรจากค่า P/E เพียง 4.56 เท่า ฟาก P/BV ที่ 0.61 เท่า พร้อมราคาต่ำบุ๊กแวลู่ ขณะที่ไตรมาส 1/65 ฟื้นตัวพลิกมีกำไร 48 ลบ.
27 พ.ค. 2565

ผู้สื่อข่าวรายงานว่า วันนี้ (27 พ.ค. 2565) ราคาหุ้น บริษัท คาสเซ่อร์พีคโฮลดิ้งส์ จำกัด (มหาชน) หรือ CPH เปิดตลาดบ่ายซิลลิ่งอยู่ที่ระดับ 14.10 บาท บวกไป 3.20 บาท หรือขึ้นไป 29.36% โดยทำจุดสูงสุดที่ 14.10 บาท และทำจุดต่ำสุดที่ 11.00 บาท ด้วยมูลค่าการซื้อขาย 107.43 ล้านบาท

โดยพบว่าราคาหุ้นบนกระดานของ CPH เริ่มปรับตัวขึ้นร้อนแรงเข้ามาอย่างล่าสุดราคาชนชิลลิ่ง ส่วนหนึ่งอาจเป็นเพราะการฟื้นตัวของผลประกอบการของบริษัทฯเริ่มเห็นชัดเจน โดยเฉพาะในไตรมาส 1 ปี 2565 สิ้นสุดวันที่ 31 มีนาคม 2565 พลิกมีกำไรสุทธิ 47.67 ล้านบาท จากงวดเดียวกันของปีก่อนขาดทุนสุทธิ 30.32 ล้านบาท
นอกจากนี้เริ่มเห็นค่า P/E ที่ต่ำเพียง 4.56 เท่า และค่า P/BV ที่ 0.61 เท่า ถือว่าราคาหุ้นถูกมาก พร้อมกับหากดูราคาหุ้นบนกระดานที่เพียง 14.10 บาท ถือว่าราคาหุ้นยังต่ำกว่ามูลค่าหุ้นทางบัญชีต่อหุ้น (บุ๊กแวลู่) อยู่ที่ 17.90 บาท